38. ΑΠΟΦΑΣΙΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ της 10/19 Ιουν. 1972 (ΦΕΚ Α' 88) Περί μετονομασίας των Ανωτέρων Εκκλησιαστικών Φροντιστηρίων Αθηνών και Θεσσαλονίκης. Έχουσα υπ' όψιν : 1)Τας διατάξεις του Α.Ν. 540/45 «περί Εκκλησιαστικής Εκπαιδεύσεως». 2)Τας διατάξεις του Α.Ν. 807/45 «περί τροποποιήσεως και συμπληρώσεως του Α.Ν. 540/45». 3)Τας διατάξεις του άρθρ. 39 του Ν.Δ. 126/69 «περί Καταστατικού Χάρτου της Εκκλησίας της Ελλάδος «ως αύται ηρμηνεύθησαν δια του άρθρ. 5 του Ν.Δ. 407/1970. 4)Το άρθρ. 1 του Ν.Δ. 876/71 «περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων». 5)Την υπ' αριθ. 77341/2.7.71 απόφασιν του Υπουργού Εθνικής Παιδείας και Θρησκευμάτων «περί καθορισμού των Σχολείων εις α εφαρμόζονται αι διατάξεις του Ν.Δ. 876/71». 6)Τας διατάξεις του υπ' αριθ. 23/71 Κανονισμού «περί ιδρύσεως και λειτουργίας Ανωτέρων Ιερατικών Σχολών» και  7)Την από 8/19.6.72 απόφασιν Αυτής, αποφασίζει : α)Μετονομάζει το εν Αθήναις και παρά τη Ριζαρείω Εκκλησιαστική Σχολή λειτουργούν Ανώτερον Εκκλησιαστικόν Φροντιστήριον, εις «Ανωτέραν Ιερατικήν Σχολήν Αθηνών» λειτουργούσαν κατά τας διατάξεις του υπ' αριθ. 23/71 Κανονισμού «περί ιδρύσεως και λειτουργίας Ανωτέρων Ιερατικών Σχολών (ΦΕΚ 134/12.7.71 τεύχ. Α'). β)Μετονομάζει το εν Θεσσαλονίκη Ανώτερον Εκκλησιαστικόν Φροντιστήριον εις «Ανωτέραν Ιερατικήν Σχολήν Θεσσαλονίκης» λειτουργούσαν κατά τας διατάξεις του υπ' αριθ. 23/71 Κανονισμού «περί ιδρύσεως και λειτουργίας Ανωτέρων Ιερατικών Σχολών» (ΦΕΚ 134/12.7/71 τεύχ. Α'). 